Renoster vrek tydens teen-stropingsprosedureSpencer tydens die behandeling. Die foto is deur die gebruiker @KarinLaB op Twitter gelaai. “Hy het goed reageer op die behandeling en die prosedure is 100% veilig, maar daar is altyd ŉ risiko wanneer sulke groot diere verdoof word,” sê ŉ woordvoerder van Rhino Rescue Project, Lorinda Hern. Die renoster, genaamd Spencer, het gevrek nadat veeartse ŉ dwelm ingespuit het om hom by te bring na die prosedure. Die prosedure is gedoen tydens ŉ demonstrasie vir die media by die Renoster en Leeu natuurreservaat in die Wieg van die Mensdom. Hern sê daar word vermoed dat Spencer ŉ onderliggende hartprobleem gehad het en dat die dwelm wat gebruik is om hom by te bring moontlik hartversaking tot gevolg gehad het. Spencer se ouderdom kon glo ook ŉ rol gespeel het, aangesien hy ŉ geskatte 22 jaar oud was. ŉ Nadoodse ondersoek word gedoen om te bepaal waarvan Spencer gevrek het.